**K ú p n a  z m l u v a**

**medzi zmluvnými stranami**

**Predávajúci:**

Sídlo:

Zastúpený:

IČO:

DIČ:

IČ DPH:

IBAN:

**a**

**Kupujúci:**

Sídlo : ,

Zastúpený Ján Kubus -

IČO:

DIČ

IČ DPH: SK

IBAN:

Táto kúpna zmluva je uzavretá podľa ustanovení § 409 a nasl. Obchodného zákonníka a v zmysle Výzvy na predloženie ponuky pre zákazku s názvom „Obstaranie inovatívnej technológie a zvýšenie efektívnosti výrobného procesu spoločnosti HYDINA KUBUS s.r.o“.

**Článok I.**

Predmet zmluvy a jeho špecifikácia

1. Predávajúci sa zaväzuje, že kupujúcemu dodá a odovzdá tovar špecifikovaný v Prílohe č.1 ktorá je neoddeliteľnou súčasťou zmluvy a kupujúci sa zaväzuje, že tento tovar prevezme a zaplatí zaň dohodnutú cenu.

**Článok II.**

**Termín plnenia predmetu zmluvy**

1. Termín plnenia predmetu zmluvy je najneskôr Predmet zmluvy je možné objednávať aj po jednotlivých častiach (zariadeniach). Vtedy platí termín plnenia predmetu zmluvy (lehota dodania) 6 mesiacov odo dňa doručenia záväznej objednávky predávajúcemu na každú objednávanú časť (zariadenie) samostatne.

**Článok III.**

**Miesto a spôsob prevzatia predmetu zmluvy**

1. Miestom dodania predmetu zmluvy je: , , prípadne po dohode predajné miesto dodávateľa.
2. Predmet kúpy prevezme kupujúci v mieste dodania na základe dodacieho listu a všetkých príslušných potrebných dokladov podpísaných zodpovednou osobou kupujúceho.
3. Pri odovzdaní predmetu kúpy je predávajúci povinný odovzdať kupujúcemu doklady, ktoré sa na predmet kúpy vzťahujú.

**Článok IV.**

**Kúpna cena a platobné podmienky**

1. Rozpis kúpnej ceny:

|  |  |  |  |  |
| --- | --- | --- | --- | --- |
|  | **Množstvo** | **Cena v EUR bez DPH** | **DPH 20%** | **Cena v EUR s DPH** |
| Riadenie a monitoring bitúnku | 1ks |  |  |  |
| Vertikálna rezačka mäso | 1ks |  |  |  |
| Vzduchový kompresor so sušiarňou vzduchu | 1ks |  |  |  |
| **Spolu:** | - |  |  |  |

Cena celkom bez DPH: ...........................................................................................................................EUR

Slovom: ....................................................................................................................................................EUR

DPH 20%: ................................................................................................................................................EUR

Slovom: ....................................................................................................................................................EUR

**Cena celkom s 20% DPH: ......................................................................................................................EUR**

**Slovom: ..................................................................................................................................................EUR**

1. Cena podľa bodu 1 tohto článku je konečná a nemenná. Výška ceny podľa predchádzajúcej vety tohto bodu môže byť, ku dňu jej fakturácie podľa bodu 3 tohto článku upravená len z dôvodu zmien sadzby dane podľa daňových zákonov Slovenskej republiky.
2. Cena je splatná na základe faktúry predávajúceho. Kupujúci poskytne predávajúcemu po vystavení záväznej objednávky zálohovú platbu maximálne do výšky 50 % z ceny predmetu zákazky, ak o to predávajúci požiada.
3. Splatnosť faktúr dojednali zmluvné strany do 60 dní od vystavenia faktúry. Ak faktúra neobsahuje všetky náležitosti daňového dokladu, je kupujúci oprávnený faktúru predávajúcemu vrátiť. V takom prípade lehota splatnosti začne plynúť od doručenia správne vystavenej faktúry kupujúcemu.

**Článok V.**

**Omeškanie a zmluvné pokuty**

1. Ak sa predávajúci dostane do omeškania s dodaním čo aj len časti tovaru, zaväzuje sa zaplatiť kupujúcemu zmluvnú pokutu vo výške zákonných úrokov z omeškania z celkovej kúpnej ceny tovaru/tovarov bez DPH. Kupujúci je oprávnený domáhať sa náhrady škody presahujúcej zmluvnú pokutu.
2. Ak sa kupujúci dostane do omeškania s platením dohodnutej kúpnej ceny tovaru, zaväzuje sa zaplatiť predávajúcemu úroky z omeškania z dlžnej sumy vo výške podľa zákona.

**Článok VI.**

**Odstúpenie od zmluvy**

1. Kupujúci môže od tejto kúpnej zmluvy odstúpiť ak sa predávajúci omešká s dodaním tovaru viac ako 30 dní po v zmluve dojednanej dobe a predávajúci nezjedná nápravu ani v dodatočnej lehote v trvaní 30 dní.
2. Predávajúci môže od tejto kúpnej zmluvy odstúpiť ak sa kupujúci omešká s platením peňažných záväzkov viac ako o 60 dní po splatnosti a kupujúci nezjedná nápravu ani v dodatočnej lehote určenej písomne predávajúcim.
3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady súvisiace s odstúpením od kúpnej zmluvy znáša zmluvná strana, ktorá zavinila zánik zmluvy.
4. Kupujúci si vyhradzuje bez akýchkoľvek sankcií odstúpiť od zmluvy s Predávajúcim v prípade, kedy ešte nedošlo k plneniu tejto zmluvy a výsledky finančnej kontroly zo strany Poskytovateľa príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

**Článok VII.**

**Záruka a servis**

1. Predávajúci preberá záruku za akosť tovaru špecifikovaného podľa Článku I. tejto zmluvy. Na tovar sa poskytuje záruka 24 mesiacov. Záruka začína plynúť odo dňa zaškolenia kupujúceho podľa Článku VIII. Tejto zmluvy.
2. Pre uplatnenie vád tovaru platia ustanovenia § 436 - § 441 Obchodného zákonníka.
3. Záruka neplatí ak kupujúci nedodrží postupy zaobchádzania s tovarom, ktoré určil výrobca, alebo ak kupujúci nevykoná pravidelné servisné prehliadky. Záruka sa nevzťahuje na vady a poškodenia, ktoré spôsobil kupujúci úmyselne, resp. nesprávnou manipuláciou s predmetom kúpy.
4. Predávajúci prehlasuje, že disponuje servisným strediskom alebo spolupracuje so zazmluvneným servisným strediskom vzdialeným maximálne 50 km od sídla spoločnosti kupujúceho prípadne mobilným servisným strediskom ktoré bude k dispozícii kupujúcemu v prípade potreby servisného zásahu.

**Článok VIII.**

**Zaškolenie kupujúceho**

1. Predávajúci sa zaväzuje pri dodaní a odovzdaní tovaru kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu tovaru) na prevádzku tovaru v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti o tovar.

**Článok IX.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).
2. Strana dotknutá udalosťou Vyššej moci je povinná písomne informovať druhú stranu do 10 pracovných dní, pričom dané oznámenie musí byť doplnené potvrdením o takej udalosti Vyššej moci.
3. Strana, ktorá nevykoná oznámenie druhej strane podľa odseku 2. bude povinná nahradiť druhej strane všetky škody spôsobené porušením tejto povinnosti.

**Článok X.**

**Náhrada škody a zmluvné pokuty**

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu tým spôsobenú druhej strane, iba ak preukáže, že porušenie povinností bolo spôsobené okolnosťami vylučujúcimi zodpovednosť.
2. Pri uplatňovaní náhrady škody platia ustanovenia § 373 a nasl. Obchodného zákonníka.

**Článok XI.
Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú bude riešiť príslušný súd podľa platných právnych predpisov.

**Článok XII.**

**Osobitné podmienky**

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**Článok XIII.**

**Záverečné ustanovenia**

1. Otázky a vzťahy, ktoré v tejto kúpnej zmluve nie sú výslovne upravené, sa riadia ustanoveniami Obchodného zákonníka SR.
2. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.
3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
4. Kúpna zmluva je vyhotovená v 2 rovnopisoch. Každá zmluvná strana dostane 1 rovnopis.
5. Táto kúpna zmluva nadobúda platnosť dňom jej podpisu oboma zmluvnými stranami a účinnosť dňom vystavenia objednávky kupujúcim.

V ............................, dňa: .................... V ............................., dňa: ........................

..................................... ..............................................

**Predávajúci: Kupujúci:**

Ján Kubus